జో జోయీల కథ | Prajasakti::Telugu Daily
నెల్లూరుకు చేరుకున్న భారత రాష్ట్రపతి[11:07 AM]
Home » స్నేహ » జో జోయీల కథ
జో జోయీల కథ
ఆస్ట్రేలియాలో కోలా పిల్ల జోయీ, మలేషియాలో ఓ పిగ్మీ ఏనుగు పిల్ల జో తమ తల్లుల క్షేమం కోసం పరితపించిపోయాయి. కోలాయేమో రోడ్డు ప్రమాదానికి, బోర్నియో ఏనుగేమో విష ప్రభావానికి గురయ్యాయి. కదలకుండా పడి ఉన్న తల్లుల దేహాలను ఆరునెలల వయసున్న పిల్లలు అంటి పెట్టుకుని ఉండిపోయాయి. వాటి తల్లుల్ని లేపేందుకు అవి పడిన తపన చూసి చలించిపోయారు జంతు సంరక్షకులు. వాటి ప్రేమ ఎంత గాఢమైందో ప్రపంచానికి తెలిసేలా జంతువు ప్రేమికులు ఆ దృశ్యాల ఫొటోలను సామాజిక మాధ్యమాల్లో పెట్టారు.
ఆస్ట్రేలియాలోని వార్రెగో జాతీయ రహదారిలో ప్రమాదానికి గురైంది తల్లి కోలా. కోలాలు రోడ్డు దాటుతుండగా వేగంగా వచ్చిన ఓ కారు ఢకొీనడంతో దానికి తీవ్రగాయాలై అపస్మారక స్థితిలోకి వెళ్లిపోయింది. అప్పటి నుంచి పిల్ల కోలా తల్లిని లేపేందుకు అన్ని విధాల ప్రయత్నించింది. ఎంత కదిపినా, అరిచినా లాభం లేక తల్లిని కరుచుకుని ఉండిపోయింది. విషయం తెలిసిన ఆస్ట్రేలియా జూ వైల్డ్‌లైఫ్‌ ఆస్పత్రి సిబ్బంది హుటాహుటిన ఘటన స్థలానికి వెళ్లి వాటిని ఆస్పత్రికి తరలించారు. ప్రయాణంలో చిన్న కోలాను తల్లి నుంచి పక్కకు తీసి పరిశీలించేందుకు ప్రయత్నిస్తే అది తల్లిని వదల్లేదు. శస్త్రచికిత్స చేసే సమయంలో మరోమారు దాన్ని తల్లి నుంచి విడదీ ప్రయత్నం చేయగా ఇంకాస్త గట్టిగా తల్లిని అంటిపెట్టుకుంది. దానిని అలాగే ఉంచి శస్త్రచికిత్స పూర్తిచేశారు వైద్యులు. తల్లిలో కాస్త చలనం వచ్చాక గానీ, చిన్ని కోలా స్థిమితపడలేదు. తల్లి బాగానే ఉందని గ్రహించి అప్పుడు వైద్యుల చేతుల్లోకి వెళ్లింది. వాళ్లిచ్చిన పాలను తాగి మళ్లీ తల్లి దగ్గరకు చేరింది. సాధారణంగా కోలా పిల్లలకు ఆరు నెలలు వయస్సు వచ్చే వరకు తల్లే చాలా జాగ్రత్తగా సంరక్షిస్తుంది. తన పొత్తిలిలో ఉన్న సంచిలాంటి అమరికలో పిల్లను దాచుకుంటుంది. ఏడాదయ్యాక గానీ వాటిని వదిలేయదు. అంత ఆదుర్దా పడిపోతున్న చిన్ని కోలా ప్రేమ వల్లో ఏమో తెలీదు కానీ, తల్లి కోలుకోవడం మొదలైందట. తల్లికి లిజ్జీ అని, పిల్ల జోయీకి ఫాంటమ్‌ అని పేరు పెట్టారు.
ఈ అదృష్టం గునుంగ్‌ రారా అడవికి చెందిన బోర్నియో పిగ్మీ ఏనుగు పిల్లకు లేదు. విష ప్రభావంతో చనిపోయిన 14 ఏనుగుల గుంపులో దాని తల్లి మరణించింది. కాస్త ఆలస్యంగా విషయం తెలిసీ అక్కడకు వెళ్లిన మలేషియాలోని కోటా కినబాలు వద్దనున్న లోక్‌ కావి జూ సిబ్బంది ఘటన ప్రదేశానికి చేరుకున్నారు. విగతజీవిలా పడివున్న తల్లి ఏనుగును కదిలించేందుకు చిన్ని ఏనుగు పడుతున్న కష్టాన్ని చూసి వారి గుండె ద్రవించింది. చాలా కష్టపడి దాన్ని అక్కడ నుంచి దూరంగా తీసుకురాగలిగారు. తల్లి మృతి విషయం అర్థమైందేమో చిన్ని ఏనుగు ముభావంగా మారి ఆహారాన్ని తీసుకునేందుకు ఇష్టపడలేదు. సిబ్బందిలోని అగస్టిన్‌ డేవిడ్‌ చొరవ తీసుకుని పిల్ల ఏనుగుకు దగ్గరయ్యే ప్రయత్నం చేశాడు. అతడి ప్రయత్నాలు ఫలించి క్రమంగా అది కోలుకుంది. తొలుత తల్లి పాల ద్వారా విష ప్రభావం పిల్ల ఏనుగుకు పాకి అది బతుకుతుందో లేదోనని జూ సిబ్బంది భయపడ్డారు. 24 గంటలూ కంటి రెప్పగా చూసుకుని డేవిడ్‌ దాని ప్రాణాలు నిలిచేలా చేశాడు. లిటిల్‌ జోగా పేరుపెట్టిన అది అప్పటి నుంచి డేవిడ్‌ను తన తల్లి అనుకుని అతడిని వదలడం లేదు. డేవిడ్‌ కూడా మిగతా పనులన్ని మానుకుని దానికి పాలు పట్టడం, వ్యాహ్యాళికి తిప్పడం, స్నానం చేయించడం, ఆటలు నేర్పడంలో పడిపోయాడు. ఆయన దృష్టి తన నుంచి కొంచెం మరలినా లిటిల్‌ జోకి కోపం వస్తుందట. తన తొండంతో డేవిడ్‌ కాళ్లను చరిచి దాని వైపు తిప్పుకుంటోందట. ఇంతలా బంధాన్ని పెనవేసుకుపోవడంతో డేవిడ్‌ను అందరూ లిటిల్‌ జోకి అమ్మ అని పిలుస్తూ ఆటపట్టిస్తున్నారట. ఆ విషయాన్ని గర్వంగా తీసుకుని అది చేసే అల్లరిని అందరికీ తెగ సంతోషంగా చెబుతున్నాడు డేవిడ్‌. ఇది మారం బాగా చేస్తుందని, స్నానం అస్సలు నచ్చదని, రుచిగా ఉంటేనే పాలు తాగుతుందని నవ్వుతూ చెబుతున్నాడు. ఆటల్లో తీరిక లేకుండా ఉన్న లిటిల్‌ జోని త్వరలోనే ఓ ఏనుగు కుటుంబంలో చేర్చేందుకు ఎదురుచూస్తున్నారు జూ సిబ్బంది. అయితే, డేవిడ్‌ ఆందోళన ఇంకా తగ్గలేదు. నెలల వయసులోనే తల్లిని కోల్పోయిన పిల్ల ఏనుగులు బయటి ఆహారం పడక తీవ్రమైన కడుపు నొప్పికి గురై మరణిస్తాయట. ఆ పరిస్థితి లిటిల్‌ జోకి రాకుండా ఆయన గట్టి ప్రయత్నమే చేస్తున్నాడు. కునుకు లేకుండా దాని సంరక్షణలోనే గడుపుతున్నాడు. ఇలాంటి లిటిల్‌ జోలు, జోయీల కథలు కోకొల్లలు. మనిషి నిర్లక్ష్యానికి బలైపోతున్న ఈ వన్యప్రాణి కుటుంబాల్ని కాపాడుకునేందుకు సామాజిక మాధ్యమాలను జంతు ప్రేమికులు వేదికగా చేసుకుంటున్నారు. -సిరి
joo joyeela katha | Prajasakti::Telugu Daily
nelluruku cherukunna bhaarata rashtrapati[11:07 AM]
Home u sneha u joo joyeela katha
joo joyeela katha
australialo kola pilla joyee, maleshialo oo pigmi enugu pilla joo tama tallula kshemam kosam paritapinchipoyaayi. kolayemo roddu pramaadaaniki, bornio enugemo visha prabhaavaaniki gurayyai. kadalakunda padi unna tallula dehaalanu aarunelala vayasunna pillalu anti pettukuni undipoyayi. vaati tallulni lependuku avi padina tapana chusi chalinchipoyaru jantu samrakshakulu. vaati prema entha gaadamaindo prapanchaaniki telisela jantuvu premikulu aa drushyaala photolanu saamaajika maadhyamaallo pettaaru.
austrelialoni varrego jaateeya rahadaarilo pramaadaaniki guraindi talli kola. kolalu roddu daatutundagaa vegamgaa vachina oo kaaru dhakoenadamtho daaniki teevragaayaalai apasmaaraka sthitiloki vellipoyindi. appati nunchi pilla kola tallini lependuku anni vidhaala prayatninchindi. entha kadipina, arichina laabham leka tallini karuchukuni undipoyindi. vishayam telisina australia joo wildelifee aaspatri sibbandi hutaahutina ghatana sthalaaniki velli vaatini aaspatriki taralinchaaru. prayaanamlo chinna kolaanu talli nunchi pakkaku teesi pariseelincheenduku prayatniste adhi tallini vadalledu. shastrachikitsa chese samayamlo maromaru daanni talli nunchi vidadii prayatnam cheyagaa inkaasta gattigaa tallini antipettukundi. daanini alaage unchi shastrachikitsa puurtichaesaaru vaidyulu. tallilo kaasta chalanam vachaka gaanee, chinni kola sthimitapadaledu. talli bagane undani grahinchi appudu vaidyula chetulloki vellindi. vaallicchina paalanu taagi malli talli daggaraku cherindi. saadhaaranamgaa kola pillalaku aaru nelalu vayassu vache varaku talle chala jaagrattagaa samrakshistundi. tana pottililo unna sanchilanti amarikalo pillanu daachukuntundi. edaadayyaaka gaanee vaatini vadileyadu. anta adurda padipotunna chinni kola prema vallo emo teleedu cony, talli kolukovadam modalaindata. talliki lizji ani, pilla joyeeki fantame ani paeru pettaaru.
ee adrushtam gununge rara adaviki chendina bornio pigmi enugu pillaku ledu. visha prabhaavamtho chanipoyina 14 enugula gumpulo daani talli maraninchindi. kaasta aalasyamgaa vishayam telisi akkadaku vellina maleshiyaaloni kota kinabalu vaddanunna loke kaavi joo sibbandi ghatana pradesaaniki cherukunnaru. vigatajeevilaa padivunna talli enugunu kadilinchenduku chinni enugu padutunna kashtanni chusi vaari gunde dravinchindi. chala kashtapadi daanni akkada nunchi dooramgaa teesukuraagaligaaru. talli mruti vishayam ardhamaindemo chinni enugu mubhaavamgaa maari aahaaraanni teesukunenduku ishtapadaledu. sibbandiloni augastin davide chorava teesukuni pilla enuguku daggarayye prayatnam cheshaadu. atadi prayatnaalu phalinchi kramangaa adhi kolukundi. toluta talli paala dwara visha prabhaavam pilla enuguku paaki adhi batukutundo ledonani joo sibbandi bhayapaddaru. 24 gantaluu kanti reppagaa chusukuni davide daani praanaalu nilichela cheshaadu. litilli joga perupettina adhi appati nunchi davidnu tana talli anukuni atadini vadaladam ledu. davide kuudaa migata panulanni maanukuni daaniki paalu pattadam, vyaahyaaliki tippadam, snaanam cheyinchadam, aatalu nerpadamlo padipoyadu. aayana drushti tana nunchi konchem maralina litilli joki kopam vastundata. tana tondamtho davide kaallanu charichi daani vaipu tippukuntondata. intalaa bandhaanni penavesukupovadamto davidnu andaruu litilli joki amma ani pilustuu aatapattistunnarata. aa vishayaanni garvamgaa teesukuni adhi chese allarini andarikee tega santoshamgaa chebutunnadu davide. idhi maaram baga chestundani, snaanam assalu nachadani, ruchigaa untene paalu taagutundani navvutuu chebutunnadu. aatallo teerika lekunda unna litilli joni twaralone oo enugu kutumbamlo cherchenduku eduruchustunnaru joo sibbandi. ayithe, davide aandolana inka taggaledu. nelala vayasulone tallini kolpoina pilla enugulu bayati aahaaram padaka teevramaina kadupu noppiki gurai maranistaayata. aa paristhiti litilli joki rakunda aayana gatti prayatname chestunnadu. kunuku lekunda daani samrakshanalone gaduputunnadu. ilanti litilli jolu, joyeela kathalu kokollalu. manishi nirlakshyaaniki balaipotunna ee vanyapraani kutumbaalni kaapaadukunenduku saamaajika maadhyamaalanu jantu premikulu vedikagaa chesukuntunnaru. -siri